
Ministru kabineta rīkojums Nr. 9
Rīgā 2022. gada 12. janvārī (prot. Nr. 2 19. §)
Par nacionālās sporta bāzes statusa piešķiršanu sporta bāzei ''RUUKKI pludmales centrs''
· 1. Ministru kabinets (adrese – Brīvības bulvāris 36, Rīga, LV-1520) ir izskatījis sabiedrības ar ierobežotu atbildību ''Degunradzis'' (adrese – "Lavandas", Mārupes pagasts, Mārupes novads, reģistrācijas Nr. 40203120445) pilnvarotās personas – sabiedrības ar ierobežotu atbildību ''Brazīlija'' (adrese – ''Lavandas'', Mārupe, Mārupes novads, LV-2167, reģistrācijas Nr. 40103245617) – 2020. gada 4. novembra (papildināts 2021. gada 11. martā, 25. martā, 26. martā, 30. martā un 28. aprīlī) iesniegumu par nacionālās sporta bāzes statusa piešķiršanu sabiedrības ar ierobežotu atbildību ''Degunradzis'' īpašumā esošajai sporta bāzei ''RUUKKI pludmales centrs''.
· 2. Pēc šā rīkojuma 1. punktā minētā iesnieguma izskatīšanas Ministru kabinets konstatē:
· 2.1. sporta bāze "RUUKKI pludmales centrs" sastāv no nekustamā īpašuma "Lavandas" (nekustamā īpašuma kadastra Nr. 80760031700) – zemes vienības (zemes vienības kadastra apzīmējums 80760030340) 2,53 ha platībā un būves (būves kadastra apzīmējums 80760030340008 (Volejbola halle)) – Mārupes novadā (ierakstīts Mārupes novada zemesgrāmatas nodalījumā Nr. 100000529389 uz sabiedrības ar ierobežotu atbildību "Degunradzis" (adrese – "Lavandas", Mārupes pagasts, Mārupes novads, reģistrācijas Nr. 40203120445) vārda);
· 2.2. saskaņā ar likuma ''Par nacionālās sporta bāzes statusu'' 6. panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu sporta bāzei ''RUUKKI pludmales centrs'' iesniegts atbilstoši Ministru kabineta 2009. gada 18. augusta noteikumiem Nr. 940 ''Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību'';
· 2.3. sabiedrības ar ierobežotu atbildību ''Degunradzis'' pilnvarotā persona – sabiedrība ar ierobežotu atbildību ''Brazīlija'' – saskaņā ar likuma ''Par nacionālās sporta bāzes statusu'' 6. panta pirmo daļu 2020. gada 4. novembrī (papildināts 2021. gada 11. martā, 25. martā, 26. martā, 30. martā un 28. aprīlī)  ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina sporta bāzes ''RUUKKI pludmales centrs'' atbilstību likuma ''Par nacionālās sporta bāzes statusu'' 5. pantā minētajiem nacionālās sporta bāzes statusa piešķiršanas nosacījumiem;
· 2.4. saskaņā ar likuma ''Par nacionālās sporta bāzes statusu'' 6. panta 3.1 daļu Latvijas Nacionālā sporta padome 2021. gada 20. augusta sēdē (prot. Nr. 3  6. punkts) ir sniegusi atzinumu, ka sporta bāze ''RUUKKI pludmales centrs'' atbilst likuma 5. pantā minētajiem nacionālās sporta bāzes statusa piešķiršanas nosacījumiem;
· 2.5. saskaņā ar likuma ''Par nacionālās sporta bāzes statusu'' 6. panta ceturto daļu rīkojumu par nacionālās sporta bāzes statusa piešķiršanu izdod Ministru kabinets. 
· 3. Ievērojot minētos apsvērumus un pamatojoties uz likuma ''Par nacionālās sporta bāzes statusu'' 5. panta pirmo daļu, 6. panta pirmo, 3.1 un ceturto daļu, Ministru kabinets nolemj sporta bāzei ''RUUKKI pludmales centrs'' piešķirt nacionālās sporta bāzes statusu.
· 4. Šo rīkojumu saskaņā ar Administratīvā procesa likuma 76. panta otro daļu, 188. panta otro daļu un 189. panta pirmo daļu var pārsūdzēt Administratīvajā rajona tiesā mēneša laikā no šā rīkojuma spēkā stāšanās dienas.

